Strombolo

Strombolo (itale Stromboli 'stromboli) estas eta vulkaninsulo en la Tirena Maro kaj parto de la Liparaj insuloj, vulkana arkipelago norde de Sicilio, Italio. La insulo havas areon de 12,6 kvadrataj kilometroj, kaj altecon de 924 metroj. La insulo estas (mezurata ekde la marfundo) fakte vulkano kun alto de trimil metroj, de kiu ĉirkaŭ triono superas la akvosurfacon. Sur la insulo loĝas ĉirkaŭ 450 homoj (2002). Nomo La insulo estis menciita jam de Strabono sub la nomo Στρογγύλη (stroŋ'gɥle:), kiu en la antikva greka signifis "ronda". Geografio La insulo Strombolo situas en la Tirena Maro, parto de la Mediteraneo, norde de Sicilio. Geologio La vulkano ekaperis super la mara surfaco antaŭ 200mil jaroj (Strombolicchio), sed la ĉefa kratero plurfoje ŝanĝis sian precizan lokon (Paleostromboli I, II, III, Neostromboli). La nuntempa kratero (Sciara del Fuoco) ekestis nur antaŭ ĉ.5000 jaroj. Historio Homoj ekloĝis en la Lipara Insularo jam antaŭ pluraj jarmiloj. Ili estis en Strombolo almenaŭ dum la 4-a jarmilo a.K. (Ĥalkolitiko). Loĝantoj estis tamen neniam multnombraj. Nuntempe ili estas kelkaj centoj. Notoj kaj eksteraj ligiloj Vidu ankaŭ Vojaĝo al la centro de la Tero Liparaj insuloj Stratovulkano Vulkano (filmo)